Tukholman metro
Historia

30. syyskuuta 1933 käyttöön vihitty tunneli Södertunneln Södermalmin läpi oli ensimmäinen askel jo olemassa olevien esikaupunkeja palvelevien rautateiden muuntamisessa metroksi siirtämällä keskikaupungin läpi kulkeva osuus tunneliin. Liikenne hoidettiin aluksi raskailla raitiovaunuilla, joita nykyään usein nimitetään premetroksi. Järjestelmän nimi Tunnelbanan (tunnelirata) on myös peräisin tältä ajalta. Alkuperäisellä kolmella asemalla Södermalmilla (Slussen, Södra Bantorget (nykyään Medborgarplatsen) ja Ringvägen (nykyään Skanstull) oli sisäänkäyntien edessä kyltit, joissa oli ympyröity "T". T:n sivuilla oli sanat TUNNEL ja BANAN.
Vuonna 1950 rata muutettiin Slussenin ja Hökarängenin välillä liikennöitäväksi sille pitkään tyypillisillä metrojunilla. Liikenne alkoi 1. lokakuuta, ja metrosta tuli raitioliikenteestä erillinen liikennemuoto. Vuonna 1952 avattiin linja keskustasta läntisiin lähiöihin, ja vuonna 1957 kaksi erillistä linjaa liitettiin toisiinsa keskusrautatieaseman ja vanhan kaupungin kautta. Punainen linja avattiin vuonna 1964 ja sininen vuonna 1975. Viimeisin lisäys vihreään linjaan valmistui vuonna 1994, punaiseen linjaan vuonna 1978 ja siniseen linjaan vuonna 1985.
Tukholman metrojunat liikennöivät pääsääntöisesti vasemmanpuoleisen liikenteen mukaan, koska Ruotsissa oli vielä metron rakentamisen alkuaikana myös tieliikenteessä vasemmanpuoleinen liikenne.
| Päivä | Vuosi | Osuus | Linja |
| --- | --- | --- | --- |
| 1. lokakuuta | 1950 | Slussen–Hökarängen | Vihreä |
| 9. syyskuuta | 1951 | Gullmarsplan–Stureby | Vihreä |
| 26. lokakuuta | 1952 | Hötorget–Vällingby | Vihreä |
| 22. marraskuuta | 1954 | Stureby–Högdalen | Vihreä |
| 1. marraskuuta | 1956 | Vällingby–Hässelby gård | Vihreä |
| 24. marraskuuta | 1957 | Hötorget–Slussen | Vihreä |
| 17. huhtikuuta | 1958 | Skärmarbrink–Hammarbyhöjden | Vihreä |
| 19. marraskuuta | 1958 | Hässelby gård–Hässelby Strand | Vihreä |
| 19. marraskuuta | 1958 | Hökarängen–Farsta | Vihreä |
| 19. marraskuuta | 1958 | Hammarbyhöjden–Bagarmossen | Vihreä |
| 14. marraskuuta | 1959 | Högdalen–Rågsved | Vihreä |
| 1. joulukuuta | 1960 | Rågsved–Hagsätra | Vihreä |
| 5. huhtikuuta | 1964 | T-Centralen–Fruängen | Punainen |
| 5. huhtikuuta | 1964 | Liljeholmen–Örnsberg | Punainen |
| 16. toukokuuta | 1965 | Örnsberg–Sätra | Punainen |
| 16. toukokuuta | 1965 | T-Centralen–Östermalmstorg | Punainen |
| 1. maaliskuuta | 1967 | Sätra–Skärholmen | Punainen |
| 2. syyskuuta | 1967 | Östermalmstorg–Ropsten | Punainen |
| 2. joulukuuta | 1967 | Skärholmen–Vårberg | Punainen |
| 29. elokuuta | 1971 | Farsta–Farsta strand | Vihreä |
| 1. lokakuuta | 1972 | Vårberg–Fittja | Punainen |
| 30. syyskuuta | 1973 | Östermalmstorg–Tekniska högskolan | Punainen |
| 12. tammikuuta | 1975 | Tekniska högskolan–Universitetet | Punainen |
| 12. tammikuuta | 1975 | Fittja–Norsborg | Punainen |
| 31. elokuuta | 1975 | T-Centralen–Hjulsta (Hallonbergen–Rinkeby kautta) | Sininen |
| 5. kesäkuuta | 1977 | Hallonbergen–Akalla | Sininen |
| 30. lokakuuta | 1977 | T-Centralen–Kungsträdgården | Sininen |
| 29. tammikuuta | 1978 | Universitetet–Mörby centrum | Punainen |
| 19. elokuuta | 1985 | Västra skogen–Rinkeby (Sundbybergin keskustan kautta) | Sininen |
| 15. elokuuta | 1994 | Bagarmossen–Skarpnäck | Vihreä |